༄༅། །སྨོན་ལམ།
ན་མོ་གུ་རུ་བྷྱ༔ དཀོན་མཆོག་གསུམ་གྱི་ངོ་བོ་བླ་མ་རྗེ། །སྣང་སྟོང་དབྱེར་མེད་
སྒྱུ་འཕྲུལ་ཞི་ཁྲོའི་ལྷ། །མཁའ་འགྲོ་ཆོས་སྐྱོང་དམ་ཅན་སྲུང་མའི་ཚོགས། །བདག་
གི་སྨོན་ལམ་འགྲུབ་པའི་དཔང་པོ་མཛོད། །ངེས་འབྱུང་དག་སྣང་དམ་ཚིག་དྲི་མེད་
པས། །ཐེག་མཆོག་ལམ་གྱི་རྣལ་འབྱོར་ཡི་དམ་དུ། །བགྱིད་པ་གང་ལ་ཕྱི་ནང་གསང་
གསུམ་གྱི། །བདུད་རིགས་བར་ཆད་གཏན་ནས་མི་འབྱུང་ཞིང་། །ཆོས་ལྡན་བསམ་
སྦྱོར་ལྷུན་གྱིས་འགྲུབ་པར་ཤོག །རིམ་གཉིས་སྒྲུབ་པ་མཐར་ཕྱིན་ཚེ་འདིའམ། །བར་
དོར་སྐུ་གསུམ་གོ་འཕང་མཆོག་ལ་རེག །རང་གཞན་དོན་གཉིས་པད་འབྱུང་རྒྱལ་བ་
དང༌། །དབྱེར་མེད་རླབས་ཆེན་ཕྲིན་ལས་མཉམ་གྱུར་ཅིག །རེ་ཞིག་ལས་ཀྱི་གཞན་
དབང་བཙན་གྱུར་ནའང༌། །སྐྱེ་བ་ཀུན་ཏུ་མི་ཁོམ་གནས་མི་ལྟུང༌། །དལ་འབྱོར་
མཆོག་ཐོབ་སྙིང་པོའི་ཆོས་དང་འཕྲད། །མཚན་ལྡན་བླ་མས་རྗེས་བཟུང་འབྲལ་
མེད་བསྟེན། །བསླབ་གསུམ་རྣམ་དག་སྨོན་འཇུག་བྱང་སེམས་ཀྱི། །གོ་ཆ་ཆེན་པོས་
གཞན་དོན་རླབས་ཆེན་གྱིས། །རྒྱལ་རྣམས་མཉེས་བྱེད་ཆོས་ཀྱི་མིག་རྡུལ་བྲལ། །ས་
བཅུ་ལམ་ལྔའི་སྤངས་རྟོགས་མཐར་ཕྱིན་ཞིང་། །རང་དོན་ཆོས་སྐུ་གཞན་དོན་གཟུགས་
280

དགེ་པཎ་ཚེ་དབང་མཆོག་གྲུབ་བཀའ་འབུམ།
སྐུ་ཡིས། །འཁོར་བ་དོང་སྤྲུག་འགྲོ་དོན་ལྷུན་གྲུབ་ཀྱིས། །རྒྱལ་མཆོག་རྣམས་དང་
གོ་འཕང་མཉམ་གྱུར་ཅིག །ཆོས་ཉིད་དོན་དམ་དབྱིངས་ཀྱི་བདེན་པ་དང༌། །ཆོས་
ཅན་ཀུན་རྫོབ་རྒྱུ་འབྲས་བདེན་མཐུ་ཡིས། །དུས་གསུམ་ཕྱོགས་བཅུའི་རྒྱལ་དང་རྒྱལ་
སྲས་ཀྱི། །ཐེག་པ་ཆེན་པོའི་སྨོན་ལམ་རྫོགས་མཛད་པ། །བདག་གི་སྨོན་ལམ་འདི་
ཡང་དེ་འདྲར་ཤོག །དཀོན་མཆོག་གསུམ་ལ་ཕྱག་འཚལ་ལོ། །ཏཏྱ་ཐཱ། པཉྩ་གྲི་ཡ་
ཨ་བ་བོ་དྷ་ནཱ་ཡ་སྭཱ་ཧཱ། ཞེས་སྨོན་ལམ་དུ་བྱ་བ་འདི་ཉིད་དགེ་སློང་བསྟན་འཕེལ་ལ་སྙིགས་མའི་དུས་ཀྱི་ཆོས་སྨྲ་
བའི་གཟུགས་བརྙན་ཙམ་པ་༧ཚེ་དབང་མཆོག་གྲུབ་ཀྱིས་ཆོ་འཕྲུལ་ཆེན་པོའི་ཡར་ཚེས་བཟང་པོའི་ཐུན་མཚམས་སུ་ངེས་པར་
བརྗོད་པ་སམྦཱརྠ་སིདྡྷནྟུ། དགེའོ།། ༈ ན་མོ་བླ་མ་ཡི་དམ་མཁའ་འགྲོ་ཆོས་སྐྱོང་དང་། །
སངས་རྒྱས་བྱང་ཆུབ་སེམས་དཔའ་ཉན་རང་བཅས། །ཐུགས་རྗེས་བརྩེར་དགོངས་
བདག་ལ་བྱིན་གྱིས་རློབས། །བདག་གི་ཐོག་མེད་དུས་ནས་ད་ལྟའི་བར། །སྦྱིན་དང་
ཚུལ་ཁྲིམས་སྒོམ་པ་ལས་བྱུང་དང༌། །དུས་གསུམ་བསགས་ཡོད་དགེ་རྩ་ཅི་མཆིས་
པ༑ ༑མ་རྣམས་འཁོར་མཚོ་ལས་བརྒལ་གཏན་བདེ་མཆོག །བྱང་ཆུབ་ཆེན་པོར་
ཡོངས་བསྔོ་དག་གྱུར་ཅིག །དེ་མཐུས་གནས་སྐབས་མི་ཁོམ་གནས་མི་ལྟུང༌། །རང་
བཞིན་ཞིང་དུ་དབུགས་འབྱིན་རྒྱལ་བ་ཡི། །སྲས་ཀྱི་ཐུ་བོ་གྱུར་ནས་འགྲོ་ཁམས་
ཚོགས། །མ་ལུས་འདྲེན་པའི་དེད་དཔོན་ཉིད་གྱུར་ཅིག །ཨོཾ་ཨཱཿསརྦ་ཛྙ་བི་མ་ལ་རསྨི་
ཧཱུྃ༑ ཨོཾ་ཨཱཿབི་ཤྭ་སྭ་མུཏྟི་ཧཱུྃ། ཨོཾ་ཨཱཿཨཱ་ཡུ་རིནྡྲ་བ་ར་སིདྡྷི་ཧཱུཾ། ཞེས་དད་ལྡན་ཞེ་ཆེན་མཆོད་
དཔོན་ཀུན་བཟང་ཆོས་རྒྱལ་གྱི་ངོར་ཀཿཐོག་དགེ་སྦྲུལ་པས་སྤེལ་བ་དགེའོ།།
281

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།